කපිලවස්තුපුර ශ්‍රී සර්වඥ ධාතුන් වහන්සේ ඊයේ (05) පෙරවරු 10.00ට තිස්සමහාරාම රජමහා විහාරස්ථානයට වැඩම කරවනු ලැබූහ.වීරවිල ගුවන් හමුදා කඳවුරු භූමියේ සිට විශේෂ රිය පෙරහරකින් වැඩම කළ ධාතුන් වහන්සේ වඩා හිඳුවන ලද කරඬුව විහාරාධිපති ආචාර්ය දේවාලේගම ධම්මසේන නාහිමියෝ විහාරීය පොහෝ සීමාමාලක මන්දිරයේ ප්‍රධාන දොරටුව ඉදිරිපිටදී හම්බන්තොට දිස්ත්‍රික් පාර්ලිමේන්තු මන්ත්‍රී නාමල් රාජපක්ෂ මහතාට බාරදුන්හ.රාජපක්ෂ මහා හිස මතින් රැගෙන ගොස් සධාතුක කරඬුව සීමා මාලක මන්දිරයේ පනවා තිබූ දර්ශනීය මණ්ඩපය තුළ තැන්පත් කොට මහජන පූජෝපහාරය සඳහා අවස්ථාව සලසා දුන්නේය.